Vormsi valla arengukava  avaliku arutelu  8.04.2017
Arutelul  osalesid: Ivo Sarapuu, Tanel Viks, Arkadi Tammik, Madli Tarjus, Ants Rajando, Anu Streng, Elle Puurmann, Toomas Puurmann, Mikk Puurmann, Andres-Andi Sarv, Henry Timusk, Meeme Veisson.
Arutelu kokkuvõtte tegi Marge Tiik.
Sissejuhatuse tegid volikogu esimees Ivo Sarapuu ja vallavanem Tanel Viks. Toimus arutelu, millest võtsid osa kõik kohaletulnud. Arutleti selle üle, kuidas arengukavaga edasi peaks minema: kas arengukava ajakohastama – võtma välja tegevused, mis juba toimunud, vaatama, kas arengukava visioon on täna veel päevakohane või peab seda muutma/täpsustama või peaks üldse algatama uue arengukava koostamise. 
Kohalolnud vastasid kutses äramärgitud küsimustele:
1. Miks on Vormsi vallas hea elada ja milliseid väärtusi tuleb kindlasti hoida?
 •	Loodus
 •	Turvalisus
 •	Privaatsus
 •	Anonüümsuse puudumine (tuntakse üksteist). Kogukonna tunne
 •	geograafiline asukoht.
Mida hoida?
 •	ligipääsetavus igale poole. Igaüks pääseb mere äärde, metsa
 •	Vormsi elulaad. Kirjutamata head tavad. Usaldus, vabadus
 •	Kogukonnasisene usaldusväärne
 •	Erinevate gruppide mitmekesisus
 •	Vormsirootsi kultuuri hoidmine
 •	Vormsi on isoleeritud, aga avatud
 •	puhas saar.
2. Missugused on probleemid/kitsaskohad, mis Vormsi vallas vajavad lahendamist
 •	kogukonna koostöö (omavahel, kool)
 •	kaasamine, infoliikumine
 •	juhtimine. Volikogu ja vallavalitsuse koostöö
 •	ühishuvide kaitsmine
3. Millised on 5 kõige olulisemat objekti/tegu, mis Vormsi vallavalitsus peaks järgneva 3 aasta jooksul ellu viima
 ◦	valijanimekirjade avalikustamine
 ◦	kogukondliku dialoogi tekitamine
 ◦	Vormsi peamise eesmärgi sõnastamine
 ◦	Vormsi kultuuriruumi strateegia
 ◦	Vormsi energeetiline sõltumatus
 ◦	julgeolekuvarude muretsemine (toidu- ja esmatarbekaubad)
 ◦	kohalik korrakaitse
 ◦	ühismajandustegevus, kogukondliku ettevõtte loomine
 ◦	tunnustatud ühisköögi rajamine
 ◦	Vormsi maja (muuseum, kus eksponeeritakse nii minevikku, olevikku kui tulevikku)
 ◦	üldplaneering peaks toetama maastikuilme säilimist.
4. Mida teha, et Vormsi valla elanikud osaleks rohkem oma koduvalla tuleviku üle otsustamisel
◦	avalikel koosolekutel otsustatu on vallavalitsusele ja volikogule täitmiseks kohustuslikud
◦	valla ajalehes pind kodanikeühendustele. Elektrooniline ajaleht, kus kõik võiks soovitu avaldada.
◦	Vähem rahvakoosolekuid
Arutelu lõpus lepiti kokku:
◦	Vallavanem tõmbab maha juba tehtud tegevused strateegilistes ülesannetes ja eesmärkides.
◦	Soovijad võivad saata ettepanekuid, milline võiks olla Vormsi valla visioon. Ettepanekud saata 16. aprilliks meiliaadressil volikogu@vormsi.ee või paberkandjal vallamajja.
◦	Kui ettepanekud on laekunud, saadab vallavanem arengukava koos laekunud visiooni ettepanekutega vastavale spetsialistile, kes peaks andma hinnangu, kas peab arengukava muutma või algatama uue arengukava tellimise.